Blaze7451/Wiki-th-20250601 huggingface dataset:
ทีน พลัส โชว์

ทีน พลัส โชว์ (Teen Plus Show) เป็นรายการวาไรตี้สำหรับวัยรุ่น ออกอากาศทุกวันศุกร์ เวลา 23.40-00.20 น. (ตั้งแต่ 7 มกราคม พ.ศ. 2554 เป็นต้นไป)  เคยออกอากาศทุกวันศุกร์ เวลา 22.25 - 23.05 น. ตั้งแต่ 9 มกราคม พ.ศ. 2552 - 31 ธันวาคม พ.ศ. 2553 ทาง สถานีวิทยุโทรทัศน์กองทัพบก โดยรูปแบบรายการโดยรวมจะเป็นแบบวาไรตี้โชว์ และมีเอกลักษณ์คือ มีแถบวัดระดับเสียงที่ใช้สำหรับวัดเสียงเชียร์ของผู้ชมในห้องส่ง รายการได้ยุติการออกอากาศเมื่อวันที่ 30 ธันวาคม พ.ศ. 2554

**รูปแบบรายการ**
ทีน พลัส โชว์ จะแบ่งออกเป็นช่วงต่าง ๆ ในแต่ละสัปดาห์ ดังนี้

**แนะนำแขกรับเชิญ**
เป็นการแสดงสดของแขกรับเชิญที่มาร่วมรายการ

**มิวสิกไฟติ้ง**
เป็นช่วงของสัปดาห์ที่ 2 ของแขกรับเชิญเกมให้กลุ่มศิลปินร้องเพลงโดยจะมี 12 แผ่นป้ายโดยผู้สนับสนุนในเกมคือ เครื่องดื่มยี่ห้อ บีอิ้ง ซึ่งมีทั้งหมด 4 รส (ที่ผลิตในขณะนั้น) รสละ 3 ป้าย (ผู้สนับสนุนช่วงมิวสิคไฟติ้งในอดีตคือเครื่องดื่มยี่ห้อกรีนสปอต) ซึ่งมี 2 รสด้วยกัน (ที่ผลิตในขณะนั้น) รสละ 6 แผ่นป้ายซึ่งในแต่ละป้ายจะมีเพลงคาราโอเกะจากค่าย RS ซึ่งมีทั้งเพลงเก่า, เพลงใหม่, เพลงลูกทุ่งด้วยกันโดยโอกาสในการเลือกเพลงจะมีอยู่ 3 ครั้งด้วยกันซึ่งจะให้สมาชิกในทีมให้ร้องเพลงตามที่เลือกแผ่นป้าย

**แอ็กชั่นไฟติ้ง**
เป็นช่วงการเล่นเกมรูปแบบต่าง ๆ ซึ่งการเล่นเกมทั่วไปในแต่ละสัปดาห์รูปแบบเกมจะปรับเปลี่ยนหลายครั้งด้วยกัน

**ซูเปอร์โชว์**
เป็นช่วงของสัปดาห์ที่ 3 หรือ 4 โดยแขกรับเชิญที่เหล่าศิลปินที่ร่วมรายการ จะมาแสดงโชว์ที่แตกต่างจากความเป็นตัวของตัวเองมากที่สุดโดยการแสดงของแขกรับเชิญนั้นจะเป็นการล้อเลียนแขกรับเชิญฝ่ายตรงข้ามหรือจะเป็นโชว์เพลงรูปแบบใหม่จากรูปแบบเดิม หรือในบางสัปดาห์จะมีโชว์จากทางบ้านมาแทน

**แขกรับเชิญ**
แขกรับเชิญในรายการ ทีน พลัส โชว์ ส่วนใหญ่จะเป็นกลุ่มศิลปินของค่ายอาร์เอส ซึ่งในรายการจะให้แบ่งเป็น 2 ทีม

**เกร็ดความรู้**
 ในเทปแรกของทีน พลัส โชว์ (2 มกราคม 2552) เป็นเทปเบื้องหลังภาพยนตร์ Super แหบ-แสบ-สะบัด โดยพิธีกรคือ อิม อชิตะ สิกขมานา- โดยปกติแล้วแขกรับเชิญของรายการทีน พลัส โชว์มักจะเป็นศิลปินและนักแสดงจากค่ายอาร์เอสแต่ในเทปเมื่อวันที่ 5 มิถุนายน 2552 นั้นเป็นเทปแรกที่นำดาราและนักแสดงที่มีชื่อเสียง- เทปของวันที่ 11, 18, 25 กันยายน, 2 ตุลาคม 2552 เป็นครั้งแรกที่มีศิลปินจากประเทศเกาหลีมาร่วมรายการ คือ วงซิง (Xing)- ในตอนของ เค-โอติก และ สตรอเบอรี่ชีสเค้ก เป็นตอนที่มีการออกอากาศข้ามปี โดยออกอากาศวันที่ 27 พฤศจิกายน, 18, 25 ธันวาคม  2552 และวันที่ 1 มกราคม ของอีกปีหนึ่ง (พ.ศ. 2553) เนื่องจากมีการงดออกอากาศในวันที่ 4 และ 11 ธันวาคม 2552

**การยุติการออกอากาศ**
เนื่องจากเกิดมหาอุทกภัยในกรุงเทพมหานคร ทำให้รายการไม่สามารถบันทึกเทปรายการได้ ทางรายการจึงเลยนำเทปมารวมประมวลภาพความสนุกสนานในรายการ ตลอด 2 ปี  และได้ออกอากาศเทปสุดท้ายเมื่อวันที่ 30 ธันวาคม โดยในวันที่ 6 มกราคม พ.ศ. 2555 ได้มีรายการ ปาปาย๊าคซี่ พลัส แทนที่รายการทีน พลัส โชว์

**แหล่งข้อมูลอื่น**
  รายการ "Teen Plus Show (ทีนพลัสโชว์)" ย้ายเวลาจากเดิม เวลา 22.25 น. มาเป็น 23.40-00.20 น.

**อ้างอิง**
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2552
หมวดหมู่:รายการโทรทัศน์ไทย
หมวดหมู่:รายการโทรทัศน์ช่อง 5
หมวดหมู่:รายการโทรทัศน์ที่ยุติการออกอากาศในปี พ.ศ. 2554
ซัมเมอร์เซต

ซัมเมอร์เซต (Somerset) เป็นมณฑลในอังกฤษในสหราชอาณาจักรที่ตั้งอยู่ทางตะวันตกเฉียงใต้ของสหราชอาณาจักร มณฑลภูมิศาสตร์ซัมเมอร์เซตมีเขตแดนติดกับบริสตอล และมณฑลกลอสเตอร์เชอร์ทางเหนือ, มณฑลวิลท์เชอร์ ทางตะวันออก, มณฑลดอร์เซตทางตะวันออกเฉียงใต้, และมณฑลเดวอนทางตะวันตกเฉียงใต้ ด้านเหนือและตะวันตกบางส่วนติดกับฝั่งทะเลของช่องแคบบริสตอลและปากน้ำ (estuary) ของแม่น้ำเซเวิร์น ตามธรรมเนียมทางเหนือของมณฑลเป็นแม่น้ำเอวอนแต่เขตการปกครองเลื่อนไปทางใต้เมื่อนครบริสตอลและอดีตมณฑลเอวอนและต่อมารัฐบาลท้องถิ่นระดับเดียวขยายเขตการปกครองทางเหนือของมณฑล
ซัมเมอร์เซตเป็นมณฑลชนบทที่มีภูมิประเทศเป็นเนินสูงๆ ต่ำๆ เช่นเม็นดิพฮิลล์ส, ควานต็อคฮิลล์ส และอุทยานแห่งชาติเอ็กซ์มัวร์ และดินแดนที่กว้างไกลที่รวมทั้งซัมเมอร์เซตเลเวลส์ ซัมเมอร์เซตมีหลักฐานว่ามีผู้มาตั้งถิ่นฐานตั้งแต่ยุคหินใหม่และต่อมาในสมัยโรมัน และแซ็กซอน ต่อมาซัมเมอร์เซตก็มีบทบาทสำคัญในประวัติศาสตร์ที่รวมทั้งการรวบรวมอำนาจของสมเด็จพระเจ้าอัลเฟรดมหาราช , สงครามกลางเมืองอังกฤษ และการปฏิวัติมอนม็อธ (Monmouth Rebellion)
การเกษตรกรรมเป็นธุรกิจหลักของมณฑลที่รวมทั้งการเลี้ยงแกะและวัว ที่ใช้ในการทำขนแกะและเนยแข็ง นอกจากนั้นก็มีการตัดวิลโลว์สำหรับสานตะกร้า การทำสวนแอปเปิลครั้งหนึ่งเคยทำกันเป็นอุตสาหกรรมแต่ในปัจจุบันซัมเมอร์เซตก็ยังมีชื่อเสียงในการทำไซเดอร์ (cider) สถิติผู้ว่างงานโดยถัวเฉลี่ยน้อยกว่าระดับชาติ การรับจ้างที่สูงที่สุดอยู่ในการค้าขาย, การผลิต, การท่องเที่ยว, และการสุขภาพและการสังคมสงเคราะห์ การขยายตัวของจำนวนประชากรโดยถัวเฉลี่ยสูงกว่าระดับชาติ
ซัมเมอร์เซตแบ่งการปกครองเป็นเจ็ดแขวง: เซาท์ซัมเมอร์เซต, ทอนทันดีน, เวสต์ซัมเมอร์เซต, เซจมัวร์, เม็นดิพ, บาธและนอร์ธอีสต์ซัมเมอร์เซต, นอร์ธซัมเมอร์เซต โดยมีทอนทันเป็นเมืองหลวงของมณฑล ซัมเมอร์เซตมีประชาชนรวมทั้งสิ้นประมาณ 905,700 คน ในเนื้อที่ 4,171 ตารางกิโลเมตร

**สมุดภาพ**
ไฟล์:Compton bishop valley.jpg|ค็อมพตันบิช็อป - เนินสูงๆ ต่ำของซัมเมอร์เซต
ไฟล์:View towards Compton Dundon - geograph.org.uk - 892230.jpg|ทิวทัศน์มองไปทางค็อมพตันดันดอน - เนินสูงๆ ต่ำของซัมเมอร์เซต
ไฟล์:Uk somerset brean.jpg|เนินที่ยื่นออกไปในทะเลบรีนดาวน์ (Brean Down)
ไฟล์:Wells Cathedral 2006.jpg|มหาวิหารเวลส์
ไฟล์:GorgesCheddar.JPG|ช่องเขาเช็ดดาร์
ไฟล์:Aerial.view.of.bath.arp.jpg|เมืองบาธ
ไฟล์:Godney Church - geograph.org.uk - 675568.jpg|ชนบทซัมเมอร์เซต
ไฟล์:Combe St Nicholas - St Nicholass church - geograph.org.uk - 223381.jpg|วัดหมู่บ้านที่คูมบ์เซนต์นิโคลัส
ไฟล์:The Approach to Kingweston Church - geograph.org.uk - 444041.jpg|วัดหมู่บ้านที่คิงเวสตัน
ไฟล์:Combe Florey - West Somerset Railway - geograph.org.uk - 142833.jpg|รถไฟซัมเมอร์เซตตะวันตก

**อ้างอิง == 

**แหล่งข้อมูลอื่น**
  Official Somerset Tourism website-  Somerset County Council- Somerset- name=Somerset-  Somerset at GENUKI- Somerset Day
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
รายชื่อสัญลักษณ์ของอักษรรูปลิ่ม

ต่อไปนี้เป็นรายชื่อของสัญลักษณ์ต่างๆของอักษรรูปลิ่ม

**AŠ**

**TAB (two AŠ)**

**EŠ16 (three AŠ)**

**GE23 (DIŠ-tenû)**

**U**

**DIŠ**

**อ้างอิง**
 R. Borger, Assyrisch-Babylonische Zeichenliste, 2nd ed., Neukirchen-Vluyn (1981).- R. Borger, Mesopotamisches Zeichenlexikon, Münster (2004). - A. Deimel, Šumerisches Lexikon, Rom (1928ff.).- F. Ellermeier, M. Studt, Sumerisches Glossar Band 3 Teil 6: Handbuch Assur mit CD-ROM, Ausgabe für PC., Hardegsen (2003). - Y. Gong, Die Namen der Keilschriftzeichen, AOAT 268, Münster (2000).- M. Krebernik, Mesopotamien, at: P. Attinger, M. Wäfler Orbis Biblicus et Orientalis (OBO) 160/1, Fribourg and Göttingen (1998).- C. Mittermayer, P. Attinger, Altbabylonische Zeichenliste der sumerisch-literarischen Texte, Fribourg (2006).- Chr. Rüster, E. Neu, Hethitisches Zeichenlexikon, Wiesbaden (1989).

**แหล่งข้อมูลอื่น**
  sign list at sumerisches-Glossar.de  PDF file of the complete sign list with Neo-Assyrian glyphs by M. Studt, with an introduction by  R. Borger.-  Unicode 5.0 Cuneiform-  Unicode 5.0 Cuneiform Numbers-  CDLI online sign lists date=2006-05-14 -  ETCSL sign list-  ePSD (electronic Pennsylvania Sumerian Dictionary)
หมวดหมู่:อักษรโบราณ
วิลสันฟิลลิปส์

วิลสันฟิลลิปส์ (Wilson Phillips) เป็นวงดนตรีอเมริกัน ประกอบด้วยสมาชิก คาร์นีย์ และ เวนดี้ วิลสัน และไชน์นา ฟิลิปส์ มีผลงานอัลบั้มชุดแรกในปี 1990 ในชื่อของวง ได้รับการเสนอชื่อเข้าชิงรางวัลแกรมมี่ 4 สาขา ได้เข้าชิงรางวัลอเมริกันมิวสิกอวอร์ด 2 สาขา และรางวัลบิลบอร์ดอวอร์ด 1 สาขา สมาชิกของวงเป็นลูกของนักร้อง นักดนตรี คือ วิลสันส์ทั้ง 2 คน เป็นลูกสาวของ ไบรอัน วิลสัน แห่งวงเดอะบีชบอยส์  ส่วนฟิลลิปส์ มี่พ่อแม่คือ จอห์น ฟิลิปส์ และมิเชลล์ ฟิลิปส์ แห่งวง เดอะมามาส์แอนด์เดอะพาพาส์

**อ้างอิง**
หมวดหมู่:กลุ่มดนตรีป็อปสัญชาติอเมริกัน
หมวดหมู่:เกิร์ลกรุปสหรัฐอเมริกา
หมวดหมู่:กลุ่มดนตรีที่ก่อตั้งในปี พ.ศ. 2532
หมวดหมู่:วงกลุ่มสามสัญชาติอเมริกัน
หมวดหมู่:กลุ่มดนตรีจากลอสแอนเจลิส
ชาวไทยในโมซัมบิก

ชาวโมซัมบิกเชื้อสายไทย ส่วนมากอาศัยอยู่ในกรุงมาปูโต เมืองหลวงของประเทศโมซัมบิก ซึ่งตั้งอยู่ในทวีปแอฟริกา ส่วนมากเป็นช่างวิศวกรที่เข้ามาทำงานในบริษัทของประเทศแอฟริกาใต้ นอกจากนี้ยังมีชาวไทยที่เข้าไปทำธุรกิจป่าไม้ และเหมืองแร่ด้วย

**อ้างอิง**
หมวดหมู่:ชาวไทยในต่างแดน
หมวดหมู่:ชนชาติในประเทศโมซัมบิก
หมวดหมู่:ประเทศโมซัมบิก
หมวดหมู่:บุคคลที่เสียชีวิตในศตวรรษที่ 11 ก่อนคริสตกาล

หมวดหมู่:บุคคลในศตวรรษที่ 11 ก่อนคริสตกาล
หมวดหมู่:ศตวรรษที่ 11 ก่อนคริสตกาล
เซเลนา

เซเลนา ควินตานิลลา เปเรซ (Selena Quintanilla-Pérez) หรือเป็นที่รู้จักในชื่อ เซเลนา (Selena) เป็นนักร้องหญิงชาวเม็กซิกัน-อเมริกัน ที่มีฉายาว่าเป็น "ราชินีแห่งดนตรี Tejano" เธอเป็นลูกคนเล็กของครอบครัวชาวเม็กซิโก เซเลนามีผลงานอัลบั้มแรกตั้งแต่อายุได้ 12 ปี เธอได้รับรางวัลนักร้องหญิงแห่งปีในงาน 1987 Tejano Music Awards และเธอได้เซ็นสัญญากับค่ายเพลงอีเอ็มไอ ในอีกหลายปีต่อมา ชื่อเสียงเธอมีมากขึ้นในต้นทศวรรษ 1990 โดยเฉพาะอย่างยิ่งในกลุ่มประเทศที่พูดภาษาสเปน
เซเลนา เป็นที่รู้จักทั้งอเมริกาเหนือ เมื่อเธอถูกฆาตกรรม เมื่ออายุได้เพียง 23 ปี โดย Yolanda Saldívar ประธานกลุ่มแฟนคลับของเธอเอง เมื่อวันที่ 31 มีนาคม ค.ศ. 1995 หลังจากการเสียชีวิตของเธอ 2 สัปดาห์ จอร์จ ดับเบิลยู. บุช ผู้ว่าการรัฐเท็กซัสขณะนั้น ออกแถลงว่า ในรัฐเท็กซัส วันเกิดของเธอจะใช้ชื่อว่า "วันเซเลนา" วอร์เนอร์บราเธอส์ สร้างภาพยนตร์ที่อิงจากชีวประวัติของเธอ เรื่อง เซเลนา นำแสดงโดย เจนนิเฟอร์ โลเปซ และในเดือนมิถุนายน ค.ศ. 2006 ได้มีการทำอนุสรณ์เพื่อรำลึกของเธอให้กับพิพิธภัณฑ์ โดยทำเป็นรูปปั้นขนาดเท่าตัวจริงทำจากบรอนซ์

**อ้างอิง**
หมวดหมู่:นักร้องอเมริกัน
หมวดหมู่:นักร้องเด็กชาวอเมริกัน
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:ชาวอเมริกันเชื้อสายฮิสแปนิกและลาติโน
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:ชาวอเมริกันเชื้อสายเม็กซิโก
หมวดหมู่:นักร้องเสียงเมซโซ-โซปราโน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐเท็กซัส‎
หมวดหมู่:เหยื่อฆาตกรรมชาวอเมริกัน
นอร์ทเวสต์อิงแลนด์

ภาคตะวันตกเฉียงเหนือของอังกฤษ (North West England) เป็นหนึ่งในเก้าภูมิภาคของประเทศอังกฤษที่ประกอบด้วยมลฑลคัมเบรีย, แลงคาเชอร์, นครแมนเชสเตอร์และปริมณฑล, เมอร์ซีย์ไซด์ และเชชเชอร์ 
เขตแดนทางภาคตะวันตกเฉียงเหนือของอังกฤษเป็นทะเลไอริช ทางตะวันออกเป็นเนินเขาเพนไนนส์ (The Pennines) ภาคมีดินแดนตั้งแต่เขตแดนสกอตแลนด์ทางด้านเหนือ ไปจรดเวลส์ทางด้านใต้ จุดที่สูงที่สุดในภาคตะวันตกเฉียงเหนือและในอังกฤษคือสคาเฟลล์ไพค์ในคัมเบรียที่สูง 978 เมตร
ศูนย์กลางของภาคตะวันตกเฉียงเหนืออยู่ที่ลิเวอร์พูล และแมนเชสเตอร์ที่ตั้งอยู่ทางตอนใต้ของภาคที่มีประชากรหนาแน่นที่สุด ทางตอนเหนือที่รวมทั้งตอนเหนือของแลงคาเชอร์และคัมเบรียเป็นบริเวณที่เป็นชนบท
ภาคตะวันตกเฉียงเหนือมีเนื้อที่ 14,165 ตารางกิโลเมตร ในปี ค.ศ. 2006 มีประชากรทั้งหมดประมาณ 6,853,200 คน โดยมีความหนาแน่นของประชากรเป็นจำนวน 475 ต่อหนึ่งตารางกิโลเมตร

**อ้างอิง**

**ดูเพิ่ม**
 ภาคการปกครองของอังกฤษ 
หมวดหมู่:ภาคการปกครองของอังกฤษ
ธาริษา วัฒนเกส

ธาริษา วัฒนเกส   (30 พฤศจิกายน 2492 - ) ประธานกรรมการตรวจสอบ และ กรรมการอิสระ บริษัท ปูนซิเมนต์ไทย จำกัด (มหาชน) กรรมการสภามหาวิทยาลัยผู้ทรงคุณวุฒิ จุฬาลงกรณ์มหาวิทยาลัย อดีตผู้ว่าการธนาคารแห่งประเทศไทย สำเร็จการศึกษาชั้นมัธยมศึกษาตอนปลาย จากโรงเรียนเตรียมอุดมศึกษา เรียนจบเศรษฐศาสตรบัณฑิต เศรษฐศาสตรมหาบัณฑิต จากมหาวิทยาลัยเคโอ กรุงโตเกียว ประเทศญี่ปุ่น และเรียนจบเศรษฐศาสตรดุษฎีบัณฑิต จากมหาวิทยาลัยวอชิงตัน เซนต์หลุยส์ สหรัฐอเมริกา และอบรมหลักสูตรการบริหารระดับสูง  จากมหาวิทยาลัยฮาร์วาร์ด
ดร.ธาริษา วัฒนเกส เริ่มทำงานในธนาคารแห่งประเทศไทย ตั้งแต่ปี พ.ศ. 2518

**การดำรงตำแหน่งผู้ว่าการธนาคารแห่งประเทศไทย**
ดร.ธาริษา วัฒนเกส ได้รับพระบรมราชโองการโปรดเกล้าฯ แต่งตั้งให้ดำรงตำแหน่งผู้ว่าการธนาคารแห่งประเทศไทย เมื่อวันที่ 8 พฤศจิกายน พ.ศ. 2549 เป็นสตรีไทยคนแรกที่ได้ดำรงตำแหน่งนี้ ผลงานโดดเด่นในระหว่างที่ดำรงตำแหน่ง คือ การพัฒนาระบบการชำระเงินให้ทันสมัย ยังผลให้เกิดระบบการโอนเงินรายใหญ่ที่มีการปรับกระทบยอดหักบัญชีกันทันที (RTGS: Real-Time-Gross-Settlement) เป็นระบบ RTGS ระบบแรกของทวีปเอเชีย ปัจจุบันเรียกว่า BAHTNET

**เครื่องราชอิสริยาภรณ์**

**อ้างอิง**
หมวดหมู่:นักเศรษฐศาสตร์ชาวไทย
หมวดหมู่:นักการธนาคารชาวไทย
หมวดหมู่:ผู้ว่าการธนาคารแห่งประเทศไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากมหาวิทยาลัยวอชิงตัน เซนต์หลุยส์
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ศิษย์เก่าจากมหาวิทยาลัยเคโอ
นอร์ทอีสต์อิงแลนด์

ภาคตะวันออกเฉียงเหนือของอังกฤษ (North East England) เป็นหนึ่งในเก้าภูมิภาคของประเทศอังกฤษ ประกอบไปด้วยนอร์ทัมเบอร์แลนด์, เดอรัม, ไทน์และเวียร์ และบางส่วนของนอร์ทยอร์กเชอร์ 
ภาคตะวันออกเฉียงเหนือมีเนื้อที่ 8,592 ตารางกิโลเมตร ในปี ค.ศ. 2001 มีประชากรทั้งหมดประมาณ 2,515,442 คนโดยมีความหนาแน่นของประชากรเป็นจำนวน 293 ต่อหนึ่งตารางกิโลเมตร
จุดที่สูงที่สุดของภาคอยู่ที่ครอสเฟลล์ในเทือกเขาเพนไนนส์ (The Pennines) ที่สูง 893 เมตร เมืองสำคัญของภูมิภาคคือ นิวคาสเซิลอะพอนไทน์และบริเวณชุมชนเมืองในไทน์ไซด์ (Tyneside), เวียร์ไซด์ (Wearside) และทีสไซด์ นอกจากนั้นภาคตะวันออกเฉียงเหนือยังมีชื่อว่าเป็นบริเวณที่มีความงามทางธรรมชาติ ที่ประกอบด้วยอุทยานแห่งชาตินอร์ทัมเบอร์แลนด์, ชายฝั่งทะเล, และบางส่วนของเทือกเขาเพนไนนส์ ที่รวมทั้งทีสเดล และเวียร์เดล ภาคตะวันออกเฉียงเหนือมีความสำคัญทางประวัติศาสตร์ที่จะเห็นได้จากปราสาทต่างๆ ในนอร์ทธัมเบอร์แลนด์และมรดกโลกสองแห่งคือ อาสนวิหารเดอรัมและปราสาทเดอรัม และกำแพงฮาดริอานุส นอกจากนั้นก็ยังมีโบสถ์เซนต์ปีเตอร์ที่มังก์เวียร์มัทและโบสถ์เซนต์พอลที่จาร์โรว์ (Jarrow) ที่มีความสำคัญทางประวัติศาสตร์ในการเป็นที่จำพรรษาของนักบุญบีดผู้เขียนหนังสือ “ประวัติศาสตร์ทางศาสนาของชนอังกฤษ” ในคริสต์ศตวรรษที่ 8 ซึ่งถือกันว่าเป็นหนังสือที่สำคัญที่สุดฉบับหนึ่งในประวัติศาสตร์อังกฤษ
อุตสาหกรรมการต่อเรือซึ่งเคยเป็นอุตสาหกรรมที่รุ่งเรืองทั้งในซันเดอร์แลนด์และไทน์ไซด์มาสิ้นสุดลงในปลายคริสต์ศตวรรษที่ 20 ในปัจจุบันไทน์ไซด์พยายามก้าวเข้าสู่ยุคใหม่โดยการสร้างให้เป็นศูนย์กลางทางศิลปะและวัฒนธรรม และในการค้นคว้าทางวิทยาศาสตร์โดยเฉพาะในสาขาเซลล์ต้นกำเนิด หลังจากประสบปัญหาเศรษฐกิจในคริสต์ศตวรรษที่ผ่านมาซันเดอร์แลนด์ก็กลายเป็นศูนย์กลางที่มีความสำคัญทางเทคโนโลยีขั้นสูง ส่วนเศรษฐกิจของทีสไซด์ส่วนใหญ่ขึ้นอยู่กับปิโตรเคมี นอร์ทัมเบอร์แลนด์และเดอรัมเป็นบริเวณที่ขึ้นอยู่กับการเกษตรกรรมและอุตสาหกรรมการท่องเที่ยว

**ดูเพิ่ม**
 ภาคการปกครองของอังกฤษ - มลฑลการปกครองของอังกฤษ 
หมวดหมู่:ภาคการปกครองของอังกฤษ
เริงชัย มะระกานนท์

เริงชัย มะระกานนท์ (10 มีนาคม 2485 - ) อดีตผู้ว่าการธนาคารแห่งประเทศไทย

**ประวัติ**
เริงชัย มะระกานนท์ เกิดเมื่อวันที่ 10 มีนาคม พ.ศ. 2485 มีพี่น้อง 7 คน จบการศึกษาปริญญาตรีทางด้านการเงิน จากมหาวิทยาลัยเคโอ กรุงโตเกียว ประเทศญี่ปุ่น ปริญญาโททางด้านเศรษฐศาสตร์จากแอลเอสอี มหาวิทยาลัยลอนดอน กรุงลอนดอน ประเทศอังกฤษ และปริญญาดุษฎีบัณฑิตกิตติมศักดิ์ สาขาเศรษฐศาสตร์การเงิน มหาวิทยาลัยธุรกิจบัณฑิต 
เคยดำรงตำแหน่งผู้ว่าการธนาคารแห่งประเทศไทย ในระหว่างปี พ.ศ. 2539 จนถึง พ.ศ. 2540
นายเริงชัย ถูกธนาคารแห่งประเทศไทยฟ้องร้องเรียกค่าเสียหาย วิกฤตการณ์การเงินในเอเชีย พ.ศ. 2540 ต่อมา วันที่ 5 ตุลาคม พ.ศ. 2559 ศาลฎีกาให้เขาพ้นข้อกล่าวหาไม่ต้องชดใช้เงินค่าเสียหายเป็นเงินจำนวน 186,015,830,720 บาท พร้อมดอกเบี้ยร้อยละ 7.5 ต่อปี
ด้านชีวิตครอบครัวสมรสกับ ณัฏฐา (สกุลเดิม:วัฒนปฤดา) พี่สาวของ นิตย์ศรี วัฒนปฤดา มีธิดา 1 คน และบุตร 1 คน และ มีหลาน 4 คน

**เครื่องราชอิสริยาภรณ์**

**อ้างอิง**
หมวดหมู่:นักการธนาคารชาวไทย
หมวดหมู่:ผู้ว่าการธนาคารแห่งประเทศไทย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ศิษย์เก่าจากมหาวิทยาลัยเคโอ
หมวดหมู่:ศิษย์เก่าจากวิทยาลัยเศรษฐศาสตร์และรัฐศาสตร์แห่งลอนดอน
เอาต์แคสต์

เอาต์แคสต์ (OutKast) เป็นคู่ดูโอฮิปฮอปอเมริกัน จากอีสต์พอยต์ จอร์เจีย เมืองทางตอนใต้ของแอตแลนตา รัฐจอร์เจีย เดิมทีวงนี้เป็นที่รู้จักในชื่อ The OKB (The OutKast Brothers) แต่ต่อมาเปลี่ยนชื่อเป็น OutKast แนวดนตรีของวงเป็นส่วนผสมของเดอร์ตี้เซาต์และจี-ฟังก์ หลังจากนั้นก็มีผสมเพลง ฟังก์, ดนตรีโซล, ป็อป ,ดนตรีอีเลกโทรนิก, ร็อก และเสียงพูดแบบกลอน, แจ๊ส และองค์ประกอบของดนตรีบลูส์ สมาชิกทั้ง 2 คนคือ ชาวแอตแลนตาโดยกำเนิด อังเดร "อังเดร 3000" เบนจามิน (รู้จักในชื่อ เดร) และชาวจอร์เจีย แอนต์แวน "บิ๊กบอย" แพตตัน
ทั้งคู่เป็นถือเป็นคู่ดูโอฮิปฮอปที่ประสบความสำเร็จที่สุดตลอดกาล ได้รับ 6 รางวัลแกรมมี่ มียอดขายมากกว่า 25 ล้านชุด กับผลงานอัลบั้ม 8 ชุด ซึ่งเป็นสตูดิโออัลบั้ม 6 ชุด, อัลบั้มรวมฮิต และ Speakerboxxx/The Love Below อัลบั้มคู่ที่เป็นอัลบั้มเดี่ยวของทั้งคู่ ซึ่ง Speakerboxxx/The Love Below ก็ถือเป็นอัลบั้มฮิปฮอป 1 ใน 3 อัลบั้มที่มียอดขายระดับเพชร ในสหรัฐอเมริกา

**ผลงานอัลบั้ม**
 1994: Southernplayalisticadillacmuzik- 1996: ATLiens- 1998: Aquemini- 2000: Stankonia- 2003: Speakerboxxx/The Love Below- 2006: Idlewild

**อ้างอิง**
หมวดหมู่:กลุ่มดนตรีฮิปฮอปสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2534
แม่แบบ:เหตุการณ์ปัจจุบัน/2552 มีนาคม 21

* ประธานสภาผู้แทนราษฎรชัย ชิดชอบ แถลงถึงผลการลงคะแนนอภิปรายไม่ไว้วางใจนายอภิสิทธิ์ เวชชาชีวะ นายกรัฐมนตรี, นายกษิต ภิรมย์ รัฐมนตรีว่าการกระทรวงการต่างประเทศ, นายกรณ์ จาติกวณิช รัฐมนตรีว่าการกระทรวงการคลัง, นายประดิษฐ์ ภัทรประสิทธิ์ รัฐมนตรีช่วยว่าการกระทรวงการคลัง, นายชวรัตน์ ชาญวีรกูล รัฐมนตรีว่าการกระทรวงมหาดไทย และนายบุญจง วงศ์ไตรรัตน์ รัฐมนตรีช่วยว่ช่วยาการกระทรวงมหาดไทย ผลปรากฏว่าทุกท่านได้รับความไว้วางใจจากรัฐสภาให้ปฏิบัติหน้าที่ต่อไป ( ASTV ผู้จัดการออนไลน์)- กองทัพเวเนซุเอลายึดสนามบินและเมืองท่าหลักทั่วประเทศ  (บีบีซี)
}
รายพระนามเจ้าผู้ครองนครลำปาง

เจ้าผู้ครองนครลำปาง เป็นตำแหน่งที่เริ่มมาตั้งแต่สมัยอาณาจักรหริภุญชัย โดยกษัตริย์พระองค์แรกของนครลำปางคือพระเจ้าอนันตยศ พระราชโอรสของพระนางจามเทวี พระเจ้าอนันตยศทรงสร้างนครลำปางและขึ้นครองเมืองเมื่อ พ.ศ. 1231 ซึ่งลูกหลานของพระเจ้าอนันตยศยังคงขึ้นครองลำปางสืบต่อมา จนถึงรัชสมัยของพระยาเบิก ในปี พ.ศ. 1838 พญามังรายแห่งเวียงเชียงใหม่ ได้ให้ขุนสงครามยกทัพมาตีนครลำปาง พระยาเบิกทรงช้างออกมากระทำยุทธหัตถี กองทัพนครลำปางแตกพ่าย และพระยาเบิกได้รับบาดเจ็บ พระยาเบิกถูกขุนสงครามปลงพระชนม์ที่บ้านแม่ตาลน้อย ในเขตนครลำปาง ถือเป็นการสิ้นสุดยุคราชวงศ์หริภุญชัยในนครลำปาง
เมื่อพญามังรายมีอำนาจเหนือล้านนา ทรงแต่งตั้งให้ขุนมาครองนครลำปางสืบต่อมาเป็นเวลาหลายร้อยปี จนกระทั่งพระเจ้าบุเรงนองแห่งกรุงหงสาวดีได้กรีฑาทัพยึดล้านนาไว้ได้ทั้งหมด จึงสิ้นสุดยุคราชวงศ์มังรายในนครลำปาง ตลอดระยะที่พม่าได้ครอบครองอาณาจักรล้านนามาเป็นเวลา 200 ปีนั้น ได้กดขี่ข่มเหงชาวบ้านอย่างมากมาย จนเกิดกบฏหลายครั้ง จนกระทั่งหนานทิพย์ช้างได้ชัยชนะเหนือท้าวมหายศแห่งนครลำพูน (ซึ่งอยู่ในอำนาจของพม่า) และชาวเมืองพร้อมใจสถาปนาหนานทิพย์ช้างเป็นพระยาไชยสงคราม และเริ่มต้นยุคราชวงศ์ทิพย์จักร (ทิพย์จักราธิวงศ์) หรือราชวงศ์เจ้าเจ็ดตนในนครลำปาง ลูกหลานของพระยาไชยสงคราม (ทิพย์ช้าง)ได้ให้ความร่วมมือกับอาณาจักรธนบุรีและอาณาจักรรัตนโกสินทร์ในการขจัดอิทธิพลพม่าออกจากอาณาจักรล้านนาได้ทั้งหมด และสิ้นสุดยุคประเทศราชของพม่าในสมัยรัชกาลที่ 1 แห่งราชวงศ์จักรี เชื้อสายเจ้าเจ็ดตนได้ครองนครลำปางจนถึง พ.ศ. 2465 ในสมัยเจ้าบุญวาทย์วงษ์มานิต

**รายพระนาม**

**ผู้สืบสกุลเจ้าผู้ครองนครลำปางภายหลังเปลี่ยนแปลงการปกครอง**

**พระราชลัญจกรประจำเจ้าหลวงนครลำปาง**
พระราชลัญจกรประจำเจ้าหลวงนครลำปาง
พระราชลัญจกรประจำเจ้าหลวงนครลำปางหรือหน้าจีตในภาษาล้านนา ใช้ประทับลงบนเอกสารสำคัญ มีลักษณะเป็นเทวดาประทับบนหลังพญานาคสามเศียร พระวรกายทรงเครื่องแบบเทวดาอย่างไทย ลักษณะทางประติมานวิทยาคล้ายพระคลังของสยาม เครื่องประดับทั่วพระวรกายสื่อถึงความมั่งคั่งร่ำรวย และแสดงถึงความเป็นจักรพรรดิราช พระเศียรสวมศิราภรณ์ลักษณะคล้ายมงกุฎ พระโอษฐ์อมยิ้ม พระกรซ้ายถือพระแสงขรรค์ หมายถึง การพิทักษ์และการปกป้องรักษา พระกรขวาถือดอกบัวหมายถึง ความอุดมสมบูรณ์ หรือทรัพย์สมบัติ

**อ้างอิง**

**แหล่งข้อมูลอื่น**
 ปราณี  ศิริธร ณ พัทลุง. เพ็ชร์ลานนา. (ครั้งที่ 2) เชียงใหม่ :ผู้จัดการ ศูนย์ภาคเหนือ, 2538.- สมหมาย เปรมจิตต์, สถาบันวิจัยสังคม มหาวิทยาลัยเชียงใหม่. ตำนานสิบห้าราชวงศ์ (ฉบับสอบชำระ). เชียงใหม่: มิ่งเมือง, 2540.- ศักดิ์ รัตนชัย. พงศาวดารสุวรรณหอคำนครลำปาง (ตำนานเจ้าเจ็ดพระองค์กับหอคำมงคล ฉบับสอบทานกับเอกสารสืบค้น สรสว.ลำปาง).- เจ้าวงศ์สัก ณ เชียงใหม่, คณะทายาทสายสกุล ณ เชียงใหม่. เจ้าหลวงเชียงใหม่. กรุงเทพฯ: อมรินทร์พริ้นติ้ง แอนด์ พับลิชชิ่ง จำกัด (มหาชน), 2539. - คณะทายาทสายสกุล เจ้าหลวงเมืองพะเยา, สถาบันศิลปวัฒนธรรมโยนก. ครบรอบ 100 ปี แม่เจ้าทรายมูล (มหาวงศ์) ไชยเมือง และประวัติสายสกุลเจ้าหลวงเมืองพะเยา พุทธศักราช 2387 - 2456. พะเยา :บ.ฮาซัน พริ้นติ้ง จก., 2546- นงเยาว์ กาญจนจารี. ดารารัศมี : พระประวัติพระราชชายา เจ้าดารารัศมี. เชียงใหม่ :สุริวงศ์บุ๊คเซนเตอร์, 2539.-  คัมภีร์ คัมภีรญาณนนท์ date=2021-05-14  , นาวาอากาศเอก. เจ้านายฝ่ายเหนือ.

**ดูเพิ่ม**
 รายพระนามเจ้าผู้ครองนครเชียงใหม่- รายพระนามเจ้าผู้ครองนครลำพูน- รายพระนามเจ้าผู้ครองนครน่าน


ลำปาง
ลำปาง
หมวดหมู่:รายชื่อชาวไทยแบ่งตามหน้าที่
หมวดหมู่:เจ้าหลวง
ไฝเมลาโนไซต์

ไฝเมลาโนไซต์ หรือ ไฝมีสี เป็นรอยโรคบนผิวหนังมีลักษณะเป็นจุดหรือตุ่มนูน มักมีสีน้ำตาลเข้มหรือสีดำ ประกอบด้วยเซลล์ไฝ (nevus cell)  ไฝโดยมากแล้วมักปรากฏขึ้นในอายุช่วง 20 ปีแรก ในขณะที่ทารก 1 ใน 100 คนมีไฝแต่กำเนิด
ไฝที่เป็นภายหลังนั้นเป็นเนื้องอกชนิดไม่ร้ายรูปแบบหนึ่ง ในขณะที่ไฝที่มีมาแต่กำเนิดจัดเป็นรูปพิการชนิดเล็กน้อยหรือเป็นก้อนเนื้อวิรูปและอาจมีความเสี่ยงสูงที่จะเป็นมะเร็งไฝ (melanoma)  ไฝอาจเกิดใต้ชั้นหนังแท้หรือเป็นเม็ดสีที่อยู่บนผิวหนังก็ได้ซึ่งเกิดจากเซลล์ชื่อว่า เมลาโนไซต์ (melanocyte) ยิ่งร่างกายมีความเข้มข้นของเม็ดสีผิวที่เรียกว่าเมลานิน (melanin) มากยิ่งทำให้สีผิวคล้ำมากขึ้น ไฝจัดเป็นรอยโรคผิวหนังกลุ่มที่เรียกว่า ปาน (nevi)

**อ้างอิง**

**แหล่งข้อมูลอื่น**
  Examples of moles that illustrate A-B-C-D warnings date=2009-02-11  -  National Cancer Institute Information on Moles
หมวดหมู่:ตจวิทยา
หมวดหมู่:โรคผิวหนัง
Intradermal melanocytic nevus (dermatoscopic image)
อัยการ

คำสำคัญ "อัยการ" มีความหมายว่า การของเจ้า, โดยสามารถหมายถึง

**กฎหมาย**
 กฎหมายไทย - โบราณเรียกตัวบทกฎหมายว่า "พระอัยการ"

**หน่วยงาน**
 สำนักงานอัยการสูงสุด - ชื่อสำนักงานของไทยที่มีอำนาจหน้าที่เกี่ยวกับการดำเนินคดีอาญาทั้งปวง ดำเนินคดีแพ่ง และให้คำปรึกษาด้านกฎหมายแก่รัฐบาลและหน่วยงานของรัฐ ตลอดจนคุ้มครองสิทธิและเสรีภาพของประชาชนและอำนาจหน้าที่ตามที่กำหนดไว้ในกฎหมาย, เดิมเรียก "กรมอัยการ"- กรมอัยการสูงสุดแห่งออสเตรเลีย - ชื่อกรมหนึ่งของออสเตรเลียที่มีหน้าที่อย่างเดียวกับสำนักงานอัยการสูงสุดของไทย

**บุคคล**
 พนักงานอัยการ - เจ้าพนักงานผู้มีหน้าที่ฟ้องผู้ต้องหาต่อศาล- อัยการสูงสุด - หัวหน้าพนักงานอัยการ- อธิบดีกรมอัยการแห่งอังกฤษ - หัวหน้าพนักงานอัยการของประเทศอังกฤษ

**ประเทศไทย**
 พนักงานอัยการไทย - เจ้าพนักงานของประเทศไทยผู้ปฏิบัติหน้าที่ในฐานะทนายแผ่นดิน เพื่ออำนวยความยุติธรรม รักษาผลประโยชน์ของรัฐ และคุ้มครองสิทธิและเสรีภาพของประชาชน, "ข้าราชการอัยการ" ก็เรียก, โบราณเรียก "พนักงานรักษาพระอัยการ" "ยกกระบัตร" หรือ "ยกบัตร"- อัยการสูงสุด (ประเทศไทย) - หัวหน้าพนักงานอัยการไทย

**สถานที่**
 พิพิธภัณฑ์อัยการไทย
หมวดหมู่:อัยการ
เทศมณฑลทางพิธีการของอังกฤษ

เทศมณฑลและเขตพื้นที่เพื่อวัตถุประสงค์ของเลฟเทนันซี (counties and areas for the purposes of the lieutenancies) หรือเรียกอีกอย่างหนึ่งว่า เขตเลฟเทนันซีของอังกฤษ (lieutenancy areas of England) หรือเรียกอย่างไม่เป็นทางการว่า เทศมณฑลทางพิธีการ (ceremonial counties) เป็นเขตพื้นที่ในประเทศอังกฤษที่ได้รับการกำหนดให้อยู่ในความปกครองของลอร์ดเลฟเทนันต์ (ผู้แทนพระองค์)
ตามกฎหมายแล้ว เขตพื้นที่ในอังกฤษรวมทั้งในเวลส์และสกอตแลนด์ ได้รับการจำกัดความโดยพระราชบัญญัติเลฟเทนันซี ค.ศ. 1997 ว่าเป็น "เทศมณฑลและเขตพื้นที่เพื่อวัตถุประสงค์ของผู้แทนพระองค์ในบริเตนใหญ่" ซึ่งแตกต่างจากเขตพื้นที่ที่ใช้ในการปกครองส่วนท้องถิ่น นอกจากนี้ ยังเรียกแบบไม่เป็นทางการได้อีกว่า "เทศมณฑลทางภูมิศาสตร์" เพื่อแยกความแตกต่างออกจากเทศมณฑลประเภทอื่น ๆ ของอังกฤษ

**เขตเลฟเทนันซีตั้งแต่ปี 1997**
ต่อไปนี้คือเทศมณฑลเพื่อวัตถุประสงค์ของเลฟเทนันซีในประเทศอังกฤษ ซึ่งปัจจุบันมีทั้งหมด 48 แห่ง ดังนี้

**ดูเพิ่ม**
 เทศมณฑลของอังกฤษ- เทศมณฑลในประวัติศาสตร์อังกฤษ- เทศมณฑลที่เป็นมหานครและไม่ใช่มหานครของอังกฤษ- เขตการปกครองของประเทศอังกฤษ- เทศมณฑลของสหราชอาณาจักร

**หมายเหตุ**

**อ้างอิง**
หมวดหมู่:หน่วยการบริหารของสหราชอาณาจักร
หมวดหมู่:หน่วยการบริหารของประเทศอังกฤษ
สถานีย่อย:วิทยาศาสตร์/บทความคัดสรร-คุณภาพ

== บทความคัดสรร**
 20px กระจุกดาวเปิด - 20px กล้องโทรทรรศน์อวกาศฮับเบิล - 20px ดาราจักร - 20px ดาวหาง - 20px แถบดาวเคราะห์น้อย - 20px ปรากฏการณ์โลกร้อน - 20px สัตว์เลี้ยงลูกด้วยน้ำนม 

**บทความคุณภาพ**
 20px 253 แมธิลด์- 20px กะโหลกศีรษะมนุษย์- 20px ดวงอาทิตย์- 20px 1 − 2 + 3 − 4 + · · ·
ยาแก้สรรพโรค

ยาแก้สรรพโรค (panacea /pænəˈsiːə/ หรือ panchrest) เป็นยาที่เชื่อกันว่าจะสามารถรักษาโรคภัยทั้งปวงได้ และยืดอายุของผู้รับประทานออกไปอย่างไม่รู้จบ ชื่อในภาษาอังกฤษ "panacea" มาจากพระนามเทพีแพเนเซีย เจ้าแห่งการบำบัดรักษาในเทพปกรณัมกรีก ยาแก้สรรพโรคนี้เคยเป็นที่ต้องการและควานค้นหาอย่างบ้าคลั่งของลัทธิรสายนเวทอยู่พักใหญ่ และมีความเกี่ยวโยงกับความเชื่อเรื่องน้ำอมฤต และศิลานักปราชญ์อันเป็นวัตถุที่เชื่อกันว่าสามารถใช้แปรธาตุสามัญให้กลายเป็นทองคำได้
ในวิชาแพทยศาสตร์และวิทยาศาสตร์บางแขนง เช่น เคมี ชีวโมเลกุล ชีวเคมี ชีวฟิสิกส์ พันธุศาสตร์ และวิทยาภูมิคุ้มกัน ยังมีการค้นหาซึ่งยาแก้สรรพโรคและน้ำอมฤตอย่างต่อเนื่อง ปัจจุบันดูเหมือนว่ากำลังเพ่งเล็งไปยังเรื่องระบบภูมิคุ้มกัน บทบาทของยีน กับทั้งความสัมพันธ์กันระหว่างกรรมพันธุ์และสิ่งแวดล้อม โดยมีความต้องการของมนุษย์ที่จะสามารถ "แก้สรรพโรค" และหยุดกระบวนการแก่เจ็บตายเป็นแรงขับเคลื่อนอันแรงกล้า
คำว่า "ยาแก้สรรพโรค" เป็นศัพท์ทางวิชาการ แต่ในภาษาไทยก็มีคำพ้องความหมายอยู่หลายคำ เช่น ยาระงับสรรพโรค, ยาอายุวัฒนะ, ยาครอบจักรวาล ฯลฯ
หมวดหมู่:แพทยศาสตร์
หมวดหมู่:การเล่นแร่แปรธาตุ
ยาระงับสรรพโรค

คำสำคัญ "ยาระงับสรรพโรค" สามารถหมายถึง- ยาแก้สรรพโรค - ยาที่จะช่วยรักษาโรคภัยทั้งปวง และหยุดกระบวนการแก่เจ็บตาย-  ยาระงับสรรพโรค  date=2016-04-14  - หนังสือธรรมะของพุทธทาสภิกขุ
กุ้งดีดขัน

กุ้งดีดขัน หรือ กุ้งกระเตาะ (Snapping shrimps) เป็นครัสเตเชียนจำพวกหนึ่งในวงศ์ Alpheidae จัดเป็นกุ้งขนาดเล็ก ลำตัวใส ส่วนหัวมีขนาดใหญ่เรียวเล็กลงไปถึงหาง นัยน์ตาเล็กและมีหนวดยาว มีก้ามใหญ่โต โดยเฉพาะข้างหนึ่งจะใหญ่กว่าอีกข้างหนึ่ง มีความสามารถงับก้ามทำให้เกิดเสียงดัง "แป๋ง ๆ " โดยเฉพาะเมื่อกระทบขันน้ำโลหะเสียงจะดังยิ่งขึ้น จึงได้ชื่อว่า "กุ้งดีดขัน" ซึ่งการที่ทำแบบนี้ได้ก็เพื่อทำให้ศัตรูตกใจ จากนั้นจะใช้ก้ามอีกข้างหนึ่งที่เล็กกว่าบีบน้ำใส่หน้าของศัตรูแล้วหนีไป มีพฤติกรรมชอบหลบซ่อนอยู่ตามซอกวัสดุต่าง ๆ ริมฝั่งทั้งในน้ำเค็มและน้ำกร่อย และในน้ำจืดบางชนิด ซึ่งบางครั้งพบได้ในท้องร่องสวนบางที่ หรือตามลำห้วยที่ไหลมาจากน้ำตกได้อีกด้วย
แรงดันของน้ำที่เกิดจากก้ามของกุ้งดีดขันมีมากได้ถึง 80 kPa ในรัศมี 4 เซนติเมตร ซึ่งมีความรุนแรงที่ทำให้ปลาตัวเล็ก ๆ ช็อกตายได้ และเสียงจากการกระทำดังนี้มีความดังถึง 218 dB/µPa/m (เดซิเบล/ไมโครปาสคาล/เมตร) เมื่อเทียบกับเสียงของน้ำตกไนแองการาซึ่งดังเพียง 90 dB เสียงในโรงงานอุตสาหกรรมดังเพียง 80 dB เสียงพูดคุยปกติธรรมดา 30 dB นับว่ากุ้งดีดขันสามารถทำเสียงได้ดังกว่า
มีทั้งหมด 45 สกุล ชนิดที่พบเจอบ่อย ๆ ได้แก่ Alpheus microrhynchus ซึ่งพบในน้ำจืด และ A. digitalis เป็นต้น เฉพาะสกุล Alpheus นั้นพบในประเทศไทยทั้งหมด 35 ชนิด โดยพบในอ่าวไทย 8 ชนิด ทะเลอันดามัน 5 ชนิด และพบทั้งสองฟากทะเล 22 ชนิด
กุ้งดีดขันมีความสำคัญในแง่ของการประมง ที่บังกลาเทศ, ญี่ปุ่น, ออสเตรเลียตอนเหนือ นิยมนำมารับประทาน และยังนิยมทำเป็นเหยื่อตกปลาอีกด้วย นอกจากนี้แล้วจากความสามารถที่ทำเสียงดังได้ ทำให้กุ้งดีดขันมักถูกจับมาขายเป็นสัตว์เลี้ยงสวยงาม ซึ่งชนิดที่มักถูกจับมาขายเป็นสัตว์เลี้ยง คือ A. cyanoteles ซึ่งเป็นชนิดที่พบได้ในน้ำจืดสนิท

**อ้างอิง**

**แหล่งข้อมูลอื่น**
 สิทธิ กุหลาบทอง และสาวิกา กัลปพฤกษ์. 2554. บทความปริทัศน์: ชีววิทยาของกุ้งและปูน้ำจืดในแม่น้ำเจ้าพระยา
จังหวัดนนทบุรี. Veridian E-Journal, Silpakorn University, 4 (1) : 942-951.
หมวดหมู่:กุ้ง
หมวดหมู่:ครัสเตเชียนที่เป็นสัตว์เลี้ยง
เดอะสตาร์ ค้นฟ้าคว้าดาว ปี 3

เดอะสตาร์ ค้นฟ้าคว้าดาว ปี 3 เป็นการแข่งขันเดอะสตาร์ ค้นฟ้าคว้าดาว ปี 3 จัดขึ้นในปี พ.ศ. 2549 ปีนี้มีผู้สมัครจำนวน 12,453 คน โดยผู้ชนะเลิศคือ อาร์- อาณัตพล ศิริชุมแสง

**ลำดับการเรียก 8 คนสุดท้าย**
เรียงตามลำดับที่กรรมการเรียกชื่อ

**ผู้เข้ารอบ 8 คนสุดท้าย**
เรียงลำดับตามหมายเลข

**ตารางสรุปผลการแข่งขัน**
รายละเอียดของการแข่งขันแต่ละรอบ และมีคะแนน 100 เสียงในห้องส่ง ดังนี้
 green แสดงถึงคะแนนที่มากที่สุดจาก 100 เสียงในห้องส่ง
 red แสดงถึงคะแนนที่น้อยที่สุดจาก 100 เสียงในห้องส่ง
 gray แสดงถึงผู้ที่ถูกคัดออกในสัปดาห์นั้น
 orange แสดงถึงผู้ที่ได้ไปต่อเป็นคนสุดท้ายในสัปดาห์นั้น
 yellow แสดงถึงผู้ชนะของรายการ
 lightgreen แสดงถึงรองชนะเลิศของรายการ

**ลำดับการเรียกชื่อของ 8 ผู้เข้ารอบสุดท้าย**
การประกาศชื่อของผู้เข้ารอบต่อไป (ตามลำดับ จนถึงผู้ที่ไม่ได้ไปต่อ)
 orange แสดงถึงผู้ที่ได้ไปต่อเป็นคนสุดท้ายในสัปดาห์นั้น
 gray แสดงถึงผู้ที่ถูกคัดออกในสัปดาห์นั้น   
 yellow แสดงถึงผู้ชนะของรายการ
 lightgreen แสดงถึงรองชนะเลิศของรายการ
 green แสดงถึงคะแนนที่มากที่สุดจาก 100 เสียงในห้องส่ง
 red แสดงถึงคะแนนที่น้อยที่สุดจาก 100 เสียงในห้องส่ง

** ลำดับเพลงและเหตุการณ์ในการแข่งขัน**

**เพลงที่ใช้ในรอบคัดเลือก**

**สัปดาห์เปิดตัว**
ในสัปดาห์แรกของการถ่ายทอดสดรายการเดอะสตาร์ (4 มีนาคม พ.ศ. 2549) มีรายละเอียดดังนี้
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 13.38%) จึงไม่สามารถเปิดเผยคะแนนได้

**สัปดาห์ที่ 1**
ในสัปดาห์ที่ 1 เป็นการแข่งขันในรอบเพลงช้า มีรายละเอียดดังนี้ 

**คอนเสิร์ต 11 มีนาคม พ.ศ. 2549**
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 16.53%) จึงไม่สามารถเปิดเผยคะแนนได้

**สัปดาห์ที่ 2**
ในสัปดาห์ที่ 2 เป็นการแข่งขันในรอบเพลงป๊อปแดนซ์ มีรายละเอียดดังนี้ 

**คอนเสิร์ต 18 มีนาคม พ.ศ. 2549**
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 17.42%) จึงไม่สามารถเปิดเผยคะแนนได้

**สัปดาห์ที่ 3**
ในสัปดาห์ที่ 3 เป็นการแข่งขันในรอบเพลงลูกทุ่ง มีรายละเอียดดังนี้ 

**คอนเสิร์ต 25 มีนาคม พ.ศ. 2549**
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 24.96%) จึงไม่สามารถเปิดเผยคะแนนได้

**สัปดาห์ที่ 4**
ในสัปดาห์ที่ 4 เป็นการแข่งขันในรอบเพลงร็อก มีรายละเอียดดังนี้ 

**คอนเสิร์ต 1 เมษายน  พ.ศ. 2549**
หมายเหตุ : ตารางพื้นสีเหลือง หมายถึง 2 อันดับสุดท้าย (รวมกันได้ 30.85%) จึงไม่สามารถเปิดเผยคะแนนได้

**สัปดาห์ที่ 5**
ในสัปดาห์ที่ 5 เป็นการแข่งขันในรอบเพลงพี่เบิร์ด ธงไชย แมคอินไตย์ มีรายละเอียดดังนี้ 

**คอนเสิร์ต 8 เมษายน  พ.ศ. 2549**

**สัปดาห์ที่ 6**
ในสัปดาห์ที่ 6 เป็นการแข่งขันในรอบมินิคอนเสิร์ต 25 นาที มีรายละเอียดดังนี้

**คอนเสิร์ต 22  เมษายน พ.ศ. 2549**

**วันประกาศผล**
 ประกาศผลคะแนนรวมในวันที่ 23 เมษายน พ.ศ.2549 ในสัปดาห์นี้ผู้ที่ไม่ได่ไปต่อคือ คุณมิว - พีรชยา  พิณเมืองงาม

**สัปดาห์ที่ 7**
ในสัปดาห์ที่ 7 เป็นการแข่งขันในรอบมินิคอนเสิร์ต 30 นาที มีรายละเอียดดังนี้

**คอนเสิร์ต 29 เมษายน พ.ศ. 2549**

**วันประกาศผล 30 เมษายน พ.ศ. 2549**
ในวันประกาศผลคะแนนรวม:เดอะสตาร์คนที่ 3 ของเมืองไทยได้แก่ อาร์ -อาณัตพล ศิริชุมแสง และ บี้ - สุกฤษฎิ์ วิเศษแก้ว
ที่มีคะแนนเป็นอันดับสอง

**อ้างอิง ==
เดอะสตาร์ ค้นฟ้าคว้าดาว ปี 1

เดอะสตาร์ ค้นฟ้าคว้าดาว ปี 1 เป็นการแข่งขันเดอะสตาร์ ค้นฟ้าคว้าดาว ปี 1 จัดขึ้นในปี พ.ศ. 2546 โดยผู้ชนะเลิศคือ สน - สนธยา ชิตมณี

**การรับสมัคร**
 ภาคกลาง เปิดรับสมัครที่ อาคาร จีเอ็มเอ็ม แกรมมี่ เพลส กรุงเทพมหานคร- ภาคเหนือ เปิดรับสมัครที่  โรงแรมโลตัส ปางสวนแก้ว จ.เชียงใหม่- ภาคตะวันออกเฉียงเหนือ (อีสาน) เปิดรับสมัครที่ โรงแรมเจริญธานี ปริ๊นเซส จ.ขอนแก่น- ภาคใต้ เปิดรับสมัครที่ โรงแรมลีการ์เด้น พลาซ่า หาดใหญ่ จ.สงขลา

**ลำดับการเรียก 8 คนสุดท้าย**
เรียงตามลำดับที่กรรมการเรียกชื่อ

**ลำดับการเรียกชื่อของ 8 ผู้เข้ารอบสุดท้าย**

**ผู้เข้ารอบ 8 คนสุดท้าย**

**ตารางสรุปผลการแข่งขัน**
รายละเอียดของการแข่งขันแต่ละรอบ และมีคะแนน 100 เสียงในห้องส่ง ดังนี้
 green แสดงถึงคะแนนที่มากที่สุดจาก 100 เสียงในห้องส่ง
 red แสดงถึงคะแนนที่น้อยที่สุดจาก 100 เสียงในห้องส่ง
 gray แสดงถึงผู้ที่ถูกคัดออกในสัปดาห์นั้น
 yellow แสดงถึงผู้ชนะของรายการ
 lightgreen แสดงถึงรองชนะเลิศของรายการ
 orange แสดงถึงผู้ที่ได้ไปต่อคนสุดท้ายของสัปดาห์

**ลำดับเพลงและเหตุการณ์ในการแข่งขัน**

**เพลงแนะนำตัวที่ 8 คนสุดท้ายบันทึกเสียงไว้**

**สัปดาห์ที่ 1 รอบเพลงช้า**
การแข่งขันรอบเพลงช้า มีขึ้นในวันที่ 25 พฤศจิกายน 2546 และประกาศผลคะแนนรวมในวันที่ 2 ธันวาคม 2546 โดยผู้ที่ไม่ได้ไปต่อในรอบนี้คือ คุณบั๊มพ์ วัชรชล ณ ประเสริฐ

**สัปดาห์ที่ 2 รอบเพลงเร็ว**
การแข่งขันรอบเพลงเร็ว มีขึ้นในวันที่ 2 ธันวาคม 2546 และประกาศผลคะแนนรวมในวันที่ 9 ธันวาคม 2546 โดยผู้ที่ไม่ได้ไปต่อในรอบนี้คือ คุณก้อย กรรณิการ์ สมสุภาพ

**สัปดาห์ที่ 3 รอบเพลงร็อก**
การแข่งขันรอบเพลงร็อก มีขึ้นในวันที่ 9 ธันวาคม 2546 และประกาศผลคะแนนรวมในวันที่ 16 ธันวาคม 2546 โดยผู้ที่ไม่ได้ไปต่อในรอบนี้คือ คุณแน้ท ยุต บริบูรณ์

**สัปดาห์ที่ 4 รอบเพลงลูกทุ่ง**
การแข่งขันรอบเพลงลูกทุ่ง มีขึ้นในวันที่ 16 ธันวาคม 2546 และประกาศผลคะแนนรวมในวันที่ 23 ธันวาคม 2546 โดยผู้ที่ไม่ได้ไปต่อในรอบนี้คือ คุณเบลล์ กานต์ปรียา วุฒิสิงห์ชัย

**สัปดาห์ที่ 5 รอบเพลงอะคูสติก**
การแข่งขันรอบเพลงอะคูสติก มีขึ้นในวันที่ 23 ธันวาคม 2546 โดยก่อนถึงวันประกาศผลก็ได้มีการหยุดการแข่งขันไปเนื่องจากเป็นช่วงเวลาของวันปีใหม่ โดยมีการย้อนรอย 4 คนสุดท้าย ในวันที่ 30 ธันวาคม 2546 และรายการเดอะ สตาร์ สเปเชียล ในวันที่ 2 มกราคม 2547 ส่วนในการประกาศผลผู้ที่ได้ไปต่อในวันที่ 6 มกราคม 2547 โดยตั้งแต่รอบเพลงอะคูสติกนี้ไม่มีการประกาศผลคะแนนรวมของสัปดาห์ ผู้ที่ไม่ได้ไปต่อในรอบนี้คือ คุณนิว นภัสสร ภูธรใจ 

**สัปดาห์ที่ 6 รอบเพลงช้าและเพลงเร็ว**
การแข่งขันรอบเพลงช้าและเพลงเร็ว มีขึ้นในวันที่ 6 มกราคม 2547 และประกาศผลผู้ที่ได้ไปต่อในวันที่ 13 มกราคม 2547 ผู้ที่ไม่ได้ไปต่อในรอบนี้คือ คุณบิว พงค์พิพัฒน์ คงนาค 

**สัปดาห์ที่ 7 รอบเพลงช้าและเพลงเร็ว**
การแข่งขันรอบเพลงช้าและเพลงเร็ว  มีขึ้นในวันที่ 13 มกราคม 2547 
การประกาศผลผู้ที่ได้เป็นเดอะ สตาร์ในวันที่ 20 มกราคม 2547 มีการร้องเพลงร่วมกันครั้งสุดท้ายของ 8 คนสุดท้ายในเพลงจุดนัดฝัน และผู้ชนะเลิศคือ คุณสน สนธยา ชิตมณี และร้องเพลงเกิดมาเพื่อเธอ เป็นการขอบคุณคนไทยทั้งประเทศ โดยมีคุณจิ๋ว ปิยนุช เสือจงพรู เป็นรองชนะเลิศ

**อ้างอิง**

**แหล่งข้อมูลอื่น**
 เว็บไซต์ของผู้เข้าแข่งและแฟนคลับของเดอะสตาร์
**  website สน the star1
**  นิว นภัสสร ภูธรใจ-จิ๋ว ปิยนุช เสือจงพรู
**  บั๊มพ์-ณรงค์กรด ณ ประเสริฐ date=2009-03-07 
หมวดหมู่:เดอะสตาร์ ค้นฟ้าคว้าดาวแบ่งตามปี
ประกาศเบรดา

ประกาศเบรดา (Declaration of Breda) ลงวันที่ 4 เมษายน ค.ศ. 1660 เป็นประกาศพระราชโองการของพระเจ้าชาลส์ที่ 2 แห่งอังกฤษ ซึ่งในประกาศนี้พระองค์ทรงสัญญาจะพระราชทานอภัยโทษหมู่ให้แก่ความผิดอาญาที่กระทำลงในช่วงสงครามกลางเมืองอังกฤษและช่วงว่างระหว่างรัชกาล ถ้าผู้กระทำยอมรับนับถือพระเจ้าชาลส์ว่าเป็นพระมหากษัตริย์ที่ชอบด้วยกฎหมาย ทั้งทรงสัญญาจะให้สิทธิยึดหน่วงทรัพย์สินที่เจ้าของคนปัจจุบันได้ซื้อไว้ในช่วงเวลาดังกล่าว จะไม่ทรงเอาผิดทางศาสนา จะทรงชำระหนี้ที่ค้างอยู่ของสมาชิกในกองทัพ และจะบรรจุแม่ทัพนายกองกลับเข้าราชการ แต่ข้อสัญญาสามประการแรกสามารถแก้ไขเพิ่มเติมได้ด้วยพระราชบัญญัติของรัฐสภา

**อ้างอิง**

**ดูเพิ่ม **
 สมัยไร้กษัตริย์อังกฤษ - การฟื้นฟูราชวงศ์อังกฤษ 
หมวดหมู่:ประวัติศาสตร์อังกฤษ
หมวดหมู่:ประวัติศาสตร์เนเธอร์แลนด์
สหภาพเภสัชกรรมแห่งยุโรป

สหภาพเภสัชกรรมแห่งยุโรป (European Pharmaceutical Union ;EPU) คือสมาคมทางเภสัชกรรมแห่งยุโรป เป็นองค์กรระดับชาติและสหภาพยุโรป เป็นตัวแทนของเภสัชกร และเภสัชศาสตร์ ในยุโรป ก่อตั้งเมื่อ พ.ศ. 2548 

**ข้อมูล**
สหภาพเภสัชกรรมแห่งยุโรป เป็องค์กรไม่แสวงหากำไร และไม่ได้อยู่ใต้อิทธิพลทางการเมือง ก่อตั้งขึ้นเพื่อสร้างความสัมพันธ์ทางเภสัชกรรมภายในยุโรป โดยก่อนหน้านี้ไม่เคยมีองค์กรใดเป็นตัวแทนของเภสัชกรรมได้ทั้งยุโรป โดยประกอบไปด้วย 5 ส่วนคือ สภา (The Parliament), คณะกรรรมการ (The Council), เวทีชุมนุม (The Agora), คณะกรรมการบริหาร (The Board of Directors) และ คณะกรรมการบริหารขั้นสูง (The Executive Board)    

**แหล่งข้อมูลอื่น**
 EPU website date=2007-12-30 
หมวดหมู่:องค์การทางเภสัชกรรมในยุโรป
หมวดหมู่:องค์กรระหว่างประเทศในยุโรป
โรคเสื่อม

โรคเสื่อม (Degenerative disease) หมายถึงโรคที่มีความเสื่อมถอยของการทำงานหรือโครงสร้างของเนื้อเยื่อหรืออวัยวะลงเมื่อเวลาผ่านไป ซึ่งอาจเกิดจากความชราของร่างกายตามปกติหรือจากชีวิตประจำวัน เช่น การไม่ออกกำลังกายหรือการรับประทานอาหารที่ไม่เหมาะสม โรคเสื่อมไม่สามารถติดต่อไปยังอีกคนหนึ่งได้ จึงมักกล่าวว่าโรคเสื่อมตรงข้ามกับโรคติดเชื้อ

**ตัวอย่างของโรคเสื่อม**
 โรคอัลไซเมอร์ (Alzheimer's disease)- อะไมโอโทรฟิก แลเทอรัล สเกลอโรซิส หรือ เอแอลเอส (Amyotrophic Lateral Sclerosis; ALS)- โรคพาร์กินสัน (Parkinson's Disease)- Multiple system atrophy- โรคนีมานน์ พิค (Niemann Pick disease)- โรคท่อเลือดแดงและหลอดเลือดแดงแข็ง (Atherosclerosis)- Progressive supranuclear palsy- มะเร็ง - โรคเทย์-แซคส์ (Tay-Sachs Disease)- เบาหวาน- โรคหัวใจ- โรคลำไส้อักเสบ (Inflammatory Bowel Disease; IBD)- โรคนอร์รี (Norrie disease)- ต่อมลูกหมากอักเสบ- โรคข้อเสื่อม- ภาวะกระดูกพรุน- โรคข้ออักเสบรูมาทอยด์ (Rheumatoid Arthritis)

**ดูเพิ่ม**
 วัยสูงอายุ- โรค- อายุขัย
หมวดหมู่:ชราภาพ
หมวดหมู่:โรค
ค้นฟ้าคว้าดาว

ค้นฟ้าคว้าดาว อาจหมายถึง- ค้นฟ้าคว้าดาว (ภาพยนตร์) (Raise your voice) นำแสดงโดย ฮิลลารี ดัฟฟ์- เดอะสตาร์ ค้นฟ้าคว้าดาว (The Star)
สมาคมเภสัชอุตสาหกรรมแห่งบริติช

สมาคมเภสัชอุตสาหกรรมแห่งบริติช (Association of the British Pharmaceutical Industry ;ABPI) คือสมาคมของบริษัททางเภสัชอุตสาหกรรมในสหราชอาณาจักร ที่ผลิตยาเพื่อจำหน่ายแก่ประชาชนโดยทั่วไป ซึ่งเปรียบเทียบได้กับองค์กร การวิจัยและผลิตทางเภสัชกรรมแห่งสหรัฐอเมริกาของสหรัฐอเมริกา (PhRMA) สำนักงานใหญ่ตั้งที่อยู่ กรุงลอนดอน และมีสำนักงานส่วนภูมิภาคอีก 2 แห่ง คือ Cardiff และ Edinburgh
สมาคมเภสัชอุตสาหกรรมแห่งบริติช อภินันทนาการทรัพยากรแก่โรงเรียนในสหราชอาณาจักร เพื่อส่งเสริมความสัมพันธ์ระหว่างวิชาวิทยาศาสตร์ในโรงเรียน กับการประยุต์การวิจัยในเชิงอุตสาหกรรม 

**อ้างอิง**

**แหล่งข้อมูลอื่น**
  Association for the British Pharmacetical Industry (ABPI) Website-  ABPI Resources for Schools Website-  ABPI Careers in the Pharmaceutical Industry Website-  Profile of ABPI on Corporate Watch Website
หมวดหมู่:องค์การทางเภสัชกรรมในยุโรป
ความชุกของโรค

ในทางระบาดวิทยา ความชุกของโรค (Prevalence) หมายถึงจำนวนกรณีผู้ป่วยที่เป็นโรคทั้งหมดในประชากร ณ เวลาหนึ่ง ๆ หรือกล่าวคือจำนวนผู้ป่วยในประชากรหนึ่ง ๆ หารด้วยจำนวนประชากรทั้งหมด ค่านี้ใช้ประมาณว่าโรคนี้เกิดบ่อยมากเพียงใดในประชากรที่ช่วงเวลาหนึ่ง ๆ ซึ่งช่วยให้แพทย์ทราบความน่าจะเป็นในการวินิจฉัยโรคและข้อมูลนี้ยังใช้ในงานของนักระบาดวิทยา ผู้ให้บริการสาธารณสุข ภาครัฐ และบริษัทประกันภัย
สูตรคณิตศาสตร์ในการคำนวณความชุกของโรคคือ
ให้ a = จำนวนคนเป็นโรคในประชากร ณ ช่วงเวลาหนึ่ง ๆ
ให้ b = จำนวนคนในประชากรเสี่ยงที่จะเป็นโรค ณ ช่วงเวลาหนึ่ง ๆ ไม่รวมผู้ที่ป่วยเป็นโรคแล้ว
หมวดหมู่:วิทยาการระบาด
หมวดหมู่:อัตราส่วนทางสถิติ
วิก

__NOTOC__
วิก อาจจะหมายถึง

**ทับศัพท์จาก Whig**

**พรรคการเมืองหรือฝักฝ่ายในสหราชอาณาจักร**
 พรรคการเมือง  - พรรควิก (สหราชอาณาจักร) (Whig (British political faction)) - พรรคการเมืองหนึ่งของอังกฤษและต่อมาสหราชอาณาจักรระหว่างคริสต์ศตวรรษที่ 17 ถึง 19 - พรรควิกหัวรุนแรง (Radical Whigs) - ฝักฝ่ายของพรรควิกของสหราชอาณาจักรที่เกี่ยวข้องกับสงครามอิสรภาพอเมริกา- พรรควิกเพื่อชาติ (Patriot Whigs) ฝักฝ่ายของพรรควิกของบริเตนใหญ่ ค.ศ. 1725 ถึง ค.ศ.  1803- ชื่อที่เรียกกันเล่นๆ สำหรับ พรรคลิเบอราล (สหราชอาณาจักร)

**พรรคการเมืองในสหรัฐอเมริกา**
 พรรควิก (สหรัฐอเมริกา) (Whig Party (United States)) - พรรคการเมืองหนึ่งของสหรัฐอเมริการะหว่าง ค.ศ. 1834  ถึง ค.ศ. 1856 - พรรควิกสมัยใหม่ (Modern Whig Party) - พรรคการเมืองกลุ่มย่อยของสหรัฐอเมริกาปัจจุบัน

**ทับศัพท์จากคำอื่น**
 วิกผม (wig)
สมาคมเภสัชกรรมแห่งไอร์แลนด์

สมาคมเภสัชกรรมแห่งไอร์แลนด์ (Pharmaceutical Society of Ireland ;PSI)  คือองค์กรเภสัชกร และชุมชนเภสัชกรรมตามกฎหมายของไอร์แลนด์ นอกจากนี้ยังมีภารกิจพัฒนาเภสัชกรใหม่ในต่างประเทศ การจดทะเบียนกับสมาคมฯ เป็นสิ่งสำคัญในในการปฏิบัติการทางเภสัชกรรมในไอร์แลนด์ 

**แหล่งข้อมูลอื่น**
  The Pharmaceutical Society of Ireland date=2010-12-20 
หมวดหมู่:องค์การทางเภสัชกรรมในยุโรป
หมวดหมู่:ประเทศไอร์แลนด์
อมฤต

คำสำคัญ "อมฤต" (/อะมะริด, หรือ อะมะรึด/), "อมฤตยู" (/อะมะรึดตะยู/), "อมัจจุ" และ "อมตะ" (/อะมะตะ/) เป็นคำสมาสระหว่าง "อ" (ไม่) + "มฤต, มฤตยู, มัจจุ, มตะ" (ตาย) แปลตรงตัวว่า "ไม่ตาย"; สามารถหมายถึง- อมตภาพ - ความเป็นอมตะ คือ ความเป็นผู้ไม่ตาย- เทวดา - ซึ่งมีฉายาว่า "อมตะ" คือ ผู้ไม่ตาย- น้ำอมฤต - น้ำทิพย์ คือ น้ำที่ช่วยชุบชีวิต ยังให้เกิดชีวิตใหม่ เยียวยารักษาโรค คงความเยาว์วัย หรือหยุดกระบวนแก่เจ็บตาย- แอมโบรเซีย - (ἀμβροσία) หรือ สุธาโภชน์ เป็นอาหารที่เทพเจ้าบนเขาโอลิมปัสตามเทพปกรณัมกรีกบริโภคดื่มกินเพื่อคงความเป็นอมตะ- อมตบท - หนทางอันยั่งยืน หรือหนทางสู่ความไม่ตาย คือ "นิพพาน" ตามพุทธศาสนา- บริษัท อมตะ คอร์ปอเรชั่นจำกัด - บริษัทพัฒนานิคมอุตสาหกรรม - อมตะ - นวนิยายแนวส่งเสริมพุทธศาสนา โดย วิมล ไทรนิ่มนวล - อมตะ - นวนิยายของ แก้วเก้า- อมตะ - วงดนตรีเพื่อชีวิต
สุพล ฟองงาม

สุพล ฟองงาม เป็นนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อ และอดีตกรรมการบริหารพรรคพลังประชารัฐ   อดีตเลขาธิการพรรคเพื่อไทย อดีตรัฐมนตรีประจำสำนักนายกรัฐมนตรี และอดีตรัฐมนตรีช่วยว่าการกระทรวงมหาดไทย เป็นหนึ่งในอดีตแกนนำแนวร่วมประชาธิปไตยต่อต้านเผด็จการแห่งชาติในภาคอีสาน เกิดเมื่อวันที่ 5 กรกฎาคม พ.ศ. 2505 เป็นบุตรของ นายสุบิน และนางกัน ฟองงามเป็นแกนนำกลุ่มชักธงรบ แนวร่วมประชาธิปไตยต่อต้านเผด็จการแห่งชาติ จังหวัดอุบลราชธานี ร่วมกับ นายชูวิทย์ พิทักษ์พรพัลลภเป็นหนึ่งในผู้ที่ศูนย์อำนวยการแก้ไขสถานการณ์ฉุกเฉินออกหมายเรียกเนื่องจากอาจมีส่วนรู้เห็นกับการเผาสถานที่ราชการ(ศาลากลางจังหวัดอุบลราชธานี ฯลฯ)ในขณะนั้น

**การศึกษา**
สุพล ฟองงาม สำเร็จการศึกษาระดับประถมศึกษา จากโรงเรียนชุมชนบ้านกุดเป่ง มัธยมศึกษาตอนต้น จากโรงเรียนลือคำหาญวารินชำราบ ระดับมัธยมศึกษาตอนปลายจากโรงเรียนสันติราษฎร์บำรุง ระดับปริญญาตรี จากคณะนิติศาสตร์ มหาวิทยาลัยศรีปทุม และระดับปริญญาโท สาขาพัฒนาสังคม จากสถาบันบัณฑิตพัฒนบริหารศาสตร์
ด้านครอบครัว สมรสกับนางสายฝน ฟองงาม มีบุตรสาวคือ นางสาวโยธากาญจน์ ฟองงาม ผู้สมัคร ส.ส. จังหวัดอุบลราชธานี สังกัดพรรคภูมิใจไทย โดยบุตรสาวแต่งงานกับ นายอรรถสิทธิ์ เหรียญอารีย์ ซึ่งเป็นบุตรชาย นาย สุมิตร เหรียญอารีย์ นายกเทศมนตรีตำบลโคกปีบ

**การทำงาน**
สุพล ฟองงาม ประกอบธุรกิจรับเหมาก่อสร้าง ต่อมาได้เข้าทำงานการเมืองโดยการสมัครรับเลือกตั้งเป็นสมาชิกสภาจังหวัดอุบลราชธานี และสมาชิกสภาผู้แทนราษฎรจังหวัดอุบลราชธานี สังกัดพรรคพลังประชาชน และได้ย้ายมาสังกัดพรรคเพื่อไทย หลังจากการยุบพรรคพลังประชาชน ในเดือนกันยายน พ.ศ. 2551 ต่อมาในเดือนกันยายน พ.ศ. 2553 พรรคเพื่อไทย ได้มีการประชุมเพื่อเลือกตั้งหัวหน้าพรรคคนใหม่ แทนนายยงยุทธ วิชัยดิษฐที่ลาออก ซึ่งการเลือกตั้งคณะกรรมการบริหารพรรคในครั้งนี้ นายสุพล ฟองงาม ได้รับตำแหน่งเลขาธิการพรรคเพื่อไทย และได้ลาออกจากตำแหน่งในเวลาต่อมา
ในปี 2565 เขาได้รับเลือกให้ทำหน้าที่รองหัวหน้าพรรคสร้างอนาคตไทย และได้ลาออกมาสังกัดพรรคภูมิใจไทยในปัจจุบัน

**ตำแหน่งทางการเมือง**
สุพล ฟองงาม ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายสมัคร สุนทรเวช ต่อมาหลังจากรัฐบาลของนายสมัคร สุนทรเวช พ้นจากตำแหน่ง นายสุพล ฟองงาม ได้รับตำแหน่งรัฐมนตรีอีกครั้ง ในตำแหน่งรัฐมนตรีประจำสำนักนายกรัฐมนตรี ในรัฐบาลนายสมชาย วงศ์สวัสดิ์ และต้องพ้นจากตำแหน่งเนื่องจากการยุบพรรคพลังประชาชน ทำให้นายกรัฐมนตรีซึ่งเป็นหัวหน้าพรรค ต้องพ้นจากตำแหน่งไปด้วย

**รางวัลและเกียรติยศ**
 พ.ศ. 2551 สุพล ฟองงาม ได้รับพระราชทานยศกองอาสารักษาดินแดนเป็น นายกองเอก สุพล ฟองงาม

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอกุดข้าวปุ้น
หมวดหมู่:นักการเมืองไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคกิจสังคม
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคพลังประชารัฐ
หมวดหมู่:พรรคสร้างอนาคตไทย
หมวดหมู่:พรรคภูมิใจไทย
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แม่แบบ:ตายในการรบ/doc

== ข้อมูล**
ใช้แม่แบบดังกล่าวเพื่อแสดงถึงผู้บัญชาการรบที่เสียชีวิตร่วมกับแม่แบบ กล่องข้อมูล ความขัดแย้งทางทหาร

**การใช้**
ตายในการรบ จะแสดงสัญลักษณ์: 
ไม่ทำให้สัญลักษณ์เป็นตัวหนา: bold=no
(หรือสั้น ๆ ว่า KIA2) จะแสดงอักษรย่อ: alt=yes
ข้อความที่แสดงลิงก์ไปยังหน้าเสียชีวิตในการปฏิบัติหน้าที่
แ
เรียกข้าว่าพญายม

เรียกข้าว่าพญายม เป็นหนังสือการ์ตูนไทยมินิซี่รี่ย์แนวตลก  ซึ่งเป็นผลงานของ นิพนธ์ เสงี่ยมศักดิ์ (นิค ขายหัวเราะ) เริ่มออกจำหน่ายครั้งแรกเมื่อเดือนมกราคม พ.ศ. 2535 
หมวดหมู่:การ์ตูนไทย
หมวดหมู่:เครือสยามสปอร์ต

หมวดหมู่:ธุรกิจสิ่งพิมพ์ไทย
หมวดหมู่:โทรทัศน์ในประเทศไทย
หมวดหมู่:กลุ่มบริษัทของไทย
วิกิพีเดีย:ศาลาชุมชน/อภิปราย/ความเห็นเกี่ยวกับสถานีย่อย:สิ่งลึกลับ

จากสถานีย่อย:สิ่งลึกลับน่ะครับ ผมคิดว่าเนื้อหาส่วนใหญ่ไม่ใช่ "สิ่งลึกลับ" แต่เป็นนิทานปรัมปรา เป็นเรื่องเกี่ยวกับเทวตำนานมากกว่า และน่าจะเปลี่ยนแปลงเนื้อหาของสถานีย่อย หรือไม่ก็เปลี่ยนชื่อไปเสียให้ตรงกับเนื้อหาน่ะครับ ขอให้ทุกท่านช่วยตรวจสอบด้วยครับ --Horus 18:50, 15 มีนาคม 2552 (ICT)- มีสองทางมั้งครับ 1.เปลี่ยนชื่อเป็นตำนานและสิ่งลี้ลับ 2.แยกสองหัวข้อออกจากกัน Kuruni 14:35, 23 มีนาคม 2552 (ICT)
พระเจ้าเฟลิเปที่ 5 แห่งสเปน

พระเจ้าเฟลีเปที่ 5 แห่งสเปน  (Felipe V de España, Philip V II of Spain, filippo v di spagna, philippe v roi d'espagne) (19 ธันวาคม ค.ศ. 1683 - 9 กรกฎาคม ค.ศ. 1746) เป็นพระราชโอรสของเจ้าชายหลุยส์ โดแฟ็งแห่งฝรั่งเศส และดัชเชสมาเรีย อันนา วิกตอเรียแห่งบาวาเรีย เสด็จพระราชสมภพ ณ พระราชวังแวร์ซายส์ และเป็นพระราชนัดดาใน พระเจ้าหลุยส์ที่ 14 ทรงขึ้นครองราชย์ ในปี พ.ศ. 2243 - 2267 และ พ.ศ. 2267 - 2289 ทรงเป็นปฐมกษัตริย์ของราชวงศ์บูร์บงแห่งสเปน

**พระราชอิสริยยศ**
พระมหากษัตริย์สเปน
*ดยุกแห่งอองจู ก่อนที่จะขึ้นครองราชย์เป็นกษัตริย์แห่งสเปน

**พระมเหสี**
 มารีอา ลุยซา กาบรีเอลลาแห่งซาวอย มีพระราชโอรส 2 พระองค์ได้แก่ พระเจ้าลุยส์ที่ 1 แห่งสเปน และ พระเจ้าเฟร์นันโดที่ 6 แห่งสเปน- เอลีซาเบตตา ฟาร์เนเซ มีพระราชโอรส-ธิดาได้แก่ พระเจ้าการ์โลสที่ 3 แห่งสเปน มาเรียนา บิกโตเรียแห่งสเปน สมเด็จพระราชินีแห่งโปรตุเกส มาริอา อันโตนิอา เฟร์นันดาแห่งสเปน สมเด็จพระราชินีแห่งซาร์ดิเนีย และ มาริอา เตเรซา ราฟาเอลา โดฟีนแห่งฝรั่งเศส

1746
หมวดหมู่:บุคคลที่เกิดในปี พ.ศ. 2226
หมวดหมู่:พระมหากษัตริย์สเปน
หมวดหมู่:ราชวงศ์บูร์บง
หมวดหมู่:พระมหากษัตริย์ซิซิลี
หมวดหมู่:บุคคลจากแวร์ซาย
หมวดหมู่:เจ้าชายฝรั่งเศส
หมวดหมู่:พระมหากษัตริย์ผู้ทรงสละราชสมบัติ
หมวดหมู่:ดยุกแห่งบราบันต์
หมวดหมู่:ดยุกแห่งอ็องฌู
หมวดหมู่:ดยุกแห่งบูร์กอญ
หมวดหมู่:ดยุกแห่งมิลาน
หมวดหมู่:ดยุกแห่งโลเธียร์
บาธ

บาธ (Bath) เป็นเมืองที่มีฐานะนครในมณฑลซัมเมอร์เซตในภาคตะวันตกเฉียงใต้ของอังกฤษ บาธตั้งอยู่ห่างจากลอนดอนไปทางตะวันตก 156 กิโลเมตร และจากบริสตอลไปทางตะวันออกเฉียงใต้ 21 กิโลเมตร
บาธมีประชากรทั้งหมดประมาณ 80,000 คน บาธได้รับพระราชทานฐานะเป็น “นคร” โดยสมเด็จพระราชินีนาถเอลิซาเบธที่ 1 ในปี ค.ศ. 1590 และได้เป็นเทศบาลมณฑล ในปี ค.ศ. 1889 ที่ทำให้บาธเป็นอิสระจาการบริหารของมณฑลซัมเมอร์เซต บาธเป็นส่วนหนึ่งของมณฑลเอวอนเมื่อเอวอนได้รับฐานะเป็นมณฑลในปี ค.ศ. 1974 ตั้งแต่ปี ค.ศ. 1996 เมื่อมณฑลเอวอนถูกยุบบาธก็กลายเป็นศูนย์กลางของรัฐบาลท้องถิ่นระดับเดียวของบาธและตะวันออกเฉียงเหนือของซัมเมอร์เซต (B&NES) ซึ่งเป็นส่วนหนึ่งของมณฑลภูมิศาสตร์แห่งซัมเมอร์เซต
ตัวเมืองบาธตั้งอยู่เนินหลายลูกในหุบเขาของแม่น้ำเอวอนในบริเวณที่มีน้ำพุร้อนธรรมชาติที่เป็นที่ตั้งถิ่นฐานของโรมัน ผู้สร้างโรงอาบน้ำโรมัน (Roman Bath) และแอบบีย์ และตั้งชื่อเมืองว่า “Aquae Sulis” เมืองบาธเป็นสถานที่ที่พระเจ้าเอ็ดเวิร์ดผู้อาวุโสทำพิธีราชาภิเษกเป็นพระมหากษัตริย์อังกฤษที่แอบบีย์บาธ ในปี ค.ศ. 973  ต่อมาในยุคจอร์เจีย บาธกลายเป็นเมืองน้ำแร่ที่เป็นที่นิยมกันมากซึ่งทำให้เมืองขยายตัวขึ้นมากและมีสถาปัตยกรรมจอร์เจียนที่โดดเด่ จากสมัยนั้นที่สร้างจากหินบาธที่เป็นหินสีเหลืองนวล
เมืองบาธได้รับฐานะเป็นเมืองมรดกโลกในปี ค.ศ. 1987 และมีโรงละคร, พิพิธภัณฑ์ และสิ่งสำคัญทางวัฒนธรรมและทางการกีฬา ที่ทำให้กลายเป็นเมืองที่ดึงดูดนักท่องเที่ยวโดยมีนักท่องเที่ยวพักค้างคืนหนึ่งล้านคน และนักท่องเที่ยวไปเช้าเย็นกลับ 3.8 ล้านคนต่อปี เมืองบาธมีมหาวิทยาลัยสองมหาวิทยาลัยและวิทยาลัยและสถานศึกษาอื่น ๆ  แรงงานส่วนใหญ่เป็นอุตสาหกรรมการบริการและมีความเจริญเติบโตทางด้านข้อมูลและเทคโนโลยีที่สร้างงานให้แก่ผู้อยู่อาศัยในเมืองบาธเองและบริเวณปริมณฑล

**อ้างอิง**

**ดูเพิ่ม**
 มณฑลซอมเมอร์เซ็ท 

**แหล่งข้อมูลอื่น**

**ระเบียงภาพ**

หมวดหมู่:นครในสหราชอาณาจักร
หมวดหมู่:เมืองในเทศมณฑลซัมเมอร์เซต
หมวดหมู่:แหล่งมรดกโลกในสหราชอาณาจักร
หมวดหมู่:เมืองโบราณในอังกฤษ
หมวดหมู่:เมืองมหาวิทยาลัย
หมวดหมู่:เมืองสปาใหญ่แห่งยุโรป
เดวอน

เดวอน (Devon) เป็นมณฑลในอังกฤษในสหราชอาณาจักรที่มีเนื้อที่มากที่สุดที่ตั้งอยู่ทางตะวันตกเฉียงใต้ของสหราชอาณาจักร เดวอนบางครั้งก็เรียกว่า “เดวอนเชียร์” แต่เป็นชื่อที่ไม่เป็นทางการ
เดวอนมีเขตแดนติดกับมณฑลคอร์นวอลล์ทางตะวันตกและมณฑลดอร์เซ็ทกับมณฑลซอมเมอร์เซ็ททางตะวันออก ชายฝั่งทะเลด้านใต้เป็น 
ช่องแคบอังกฤษทางด้านเหนือเป็นช่องแคบบริสตอลซึ่งทำให้เป็นมณฑลเดียวในอังกฤษที่มีชายฝั่งทะเลสองด้านที่แยกกัน
เดวอนมีหน่วยรัฐบาลท้องถิ่นระดับเดียวสองหน่วย: เมืองท่าพลิมัธและทอร์เบย์ที่เป็นกลุ่มบริเวณที่ท่องเที่ยวชายทะเลนอกไปจากเทศบาลการปกครองของมณฑลเดวอนเอง  พลิมัธเป็นเมืองที่ใหญ่ที่สุด ภูมิประเทศส่วนใหญ่เป็นชนบทรวมทั้งบริเวณอุทยานแห่งชาติ เดวอนมีประชากรมากเป็นลำดับสามของบรรดามณฑลต่างๆ โดยมีประชากรทั้งหมด  1,109,900 คน โดยมีประชากรถัวเฉลี่ย 365 คนต่อหนึ่งตารางกิโลเมตรซึ่งเป็นบริเวณที่มีประชาชนเบาบางเมื่อเทียบกับจำนวนเฉลี่ยในบริเวณอื่น
เดวอนแบ่งการปกครองเป็นสิบแขวง: เอ็กซิเตอร์, อีสต์เดวอน, มิดเดวอน, นอร์ทเดวอน, ทอร์ริดจ์, เวสต์เดวอน, เซาท์แธมส, เทนบริดจ์, พลิมัท และทอร์เบย์ โดยมีเมืองเทศมณฑลอยู่ที่เอ็กซิเตอร์
เดวอนเป็นที่ตั้งของชายฝั่งทะเลมรดกโลกที่เป็นที่เรียกว่าฝั่งทะลเจอราสิค (Jurassic Coast) ที่มีความสำคัญทางธรณีวิทยาและลักษณะทางภูมิศาสตร์  เดวอนและคอร์วอลล์เป็นที่รู้จักันในชื่อ “Cornubian massif” ซึ่งเป็นลักษณะธรณีวิทยาที่ทำให้เกิดภูมิทัศน์ของดาร์ทมัวร์ และเอ็กซมัวร์ที่เป็นอุทยานแห่งชาติ เดวอนมีเมืองท่องเที่ยวทางชายทะเลและมีเมืองสำคัญทางประวัติศาสตร์หลายเมือง และมีอากาศที่ไม่รุนแรงซึ่งทำให้เป็นที่ดึงดูดนักท่องเที่ยวซึ่งเป็นอุตสาหกรรมสำคัญของมณฑล

**อ้างอิง**

**แหล่งข้อมูลอื่น**

**สมุดภาพ**
ไฟล์:Cullompton, Devon, the town from the south west (geograph 57332).jpg|ทิวทัศน์บริเวณคัลลัมพ์ตันในเดวอน
ไฟล์:O Brook.jpg|ทิวทัศน์อันอ้างว้างของดาร์ทมัวร์
ไฟล์:Plymouth Hoe.jpg|พลิมัธ
ไฟล์:Exe estuary from balloon.jpg|ปากน้ำเอ็กซ
ไฟล์:Cathedral of Exeter edit.jpg|มหาวิหารเอ็กซีเตอร์
ไฟล์:Abbots Bickington - St James church - geograph.org.uk - 590982.jpg|วัดโรมาเนสก์ที่แอ็บบอทสบิคคิงตัน
ไฟล์:Knightshayes Court (National Trust) - geograph.org.uk - 31216.jpg|คฤหาสน์ไนท์เฮย์ส
ไฟล์:Lympstone8cx6c.jpg|หมู่บ้านลิมสตัน
ไฟล์:Welcombe mouth waterfall.jpg|น้ำตกที่เวลคูมบเมาธ์
ไฟล์:BocastlePICT0052 2004.jpg|หมู่บ้านบอสคาสเซิลทางตอนเหนือของเดวอน
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
แกรี โอลด์แมน

แกรี ลีโอนาร์ด โอลด์แมน (Gary Leonard Oldman; เกิด 21 มีนาคม ค.ศ. 1958) เป็นนักแสดงและผู้กำกับชาวอังกฤษ มีผลงานการแสดงทั้งในละครเวที ภาพยนตร์ และโทรทัศน์ โอลด์แมนได้รับการยกย่องในฐานะหนึ่งในนักแสดงคนสำคัญในยุคของเขา เขาได้รับรางวัลมากมาย เช่น รางวัลออสการ์ รางวัลแบฟตา รางวัลลูกโลกทองคำ และรางวัลเอ็มไพร์ไอคอน สำหรับความสำเร็จของเขา โดยมีชื่อเสียงจากการรับบทเจมส์ กอร์ดอนในภาพยนตร์เรื่องแบทแมนในภาค แบทแมน บีกินส์, แบทแมน อัศวินรัตติกาล และ แบทแมน อัศวินรัตติกาลผงาด และจากบทบาทซีเรียส แบล็กในภาพยนตร์ชุด แฮร์รี่ พอตเตอร์

**ผลงานการแสดง**

**อ้างอิง**

**แหล่งข้อมูลอื่น**
 0000198-  แกรี โอลด์แมน ที่ออลมูวี-  แกรี โอลด์แมน ที่บ็อกซ์ออฟฟิศโมโจ
หมวดหมู่:บุคคลที่เกิดในปี พ.ศ. 2501
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอังกฤษ
หมวดหมู่:บุคคลจากนิวครอสส์
หมวดหมู่:ชาวอังกฤษในสหรัฐ
หมวดหมู่:‎ผู้กำกับภาพยนตร์ชาวอังกฤษ
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:‎นักแสดงชายชาวอังกฤษในศตวรรษที่ 20
หมวดหมู่:‎นักแสดงชายชาวอังกฤษในศตวรรษที่ 21
ใต้เงามัจจุราช

ภูติพิศวาสผู้กล้า (鬼恋传奇; Gui Lian Chuan Ji) เป็นหนึ่งในตอนย่อยของชุดชอลิ้วเฮียง ผลงานการประพันธ์ของโกวเล้ง โดยงานแปลของ ว.ณ เมืองลุง ใช้ชื่อว่า ใต้เงามัจจุราช ส่วนงานแปลของ น.นพรัตน์ ใช้ชื่อว่า ยืมศพคืนวิญญาณ
หมวดหมู่:วรรณกรรมจีน
หมวดหมู่:ชอลิ้วเฮียง
หมวดหมู่:งานเขียนของโก้วเล้ง
ตำนานกระบี่หยก

ตำนานพิสดารเดือนดวงใหม่ (新月传奇; Xin Yue Chuan Ji) เป็นหนึ่งในตอนย่อยของชุดชอลิ้วเฮียง ผลงานการประพันธ์ของโกวเล้ง โดยงานแปลของ ว.ณ เมืองลุง ใช้ชื่อว่า ชอลิ้วเฮียง ส่วนงานแปลของ น.นพรัตน์ ใช้ชื่อว่า ตำนานกระบี่หยก
หมวดหมู่:งานเขียนของโก้วเล้ง
หมวดหมู่:ชอลิ้วเฮียง